b'\n_START_ARTICLE_\nBr\xc3\xb8nnhode\n_START_PARAGRAPH_\nBr\xc3\xb8nnhode er et koblingspunkt for casingr\xc3\xb8r og produksjonsr\xc3\xb8r med stenge- og kontrollventiler for \xc3\xa5 styre olje- eller gasstr\xc3\xb8mmen ut av en olje- eller gassbr\xc3\xb8nn. Man tar av vekten p\xc3\xa5 casingr\xc3\xb8r n\xc3\xa5r man henger det av p\xc3\xa5 br\xc3\xb8nnhode. Pakningen eller tetningen (seal assembly) mellom foringsr\xc3\xb8rshengerne utgj\xc3\xb8r en sekund\xc3\xa6r forsegling mellom casingen. Det prim\xc3\xa6re er sementen. Br\xc3\xb8nnhode fungerer ogs\xc3\xa5 som et forankringspunkt for utbl\xc3\xa5singssikringen (BOP) og bes\xc3\xb8rger tetning mellom BOP og casing under boring. N\xc3\xa5r br\xc3\xb8nnhodet er lett tilgjengelig som p\xc3\xa5 en fast installasjon er mye av styringen manuell, mens n\xc3\xa5r den er p\xc3\xa5 en havbunn m\xc3\xa5 ha komplekst utstyr for fjernstyring._NEWLINE_Det er ofte montert p\xc3\xa5 en rekke ventiler og m\xc3\xa5le\xe2\x80\x93 og reguleringsorganer p\xc3\xa5 et br\xc3\xb8nnhode, slik at man kan kontrollere olje og gasstr\xc3\xb8m. I br\xc3\xb8nnhodet sitter en strupeventil og en hovedventil som gj\xc3\xb8r det mulig \xc3\xa5 stenge av en br\xc3\xb8nn eller kontrollere produksjonsmengden. Hovedventilen sitter i den vertikale delen av br\xc3\xb8nnhodet. Den automatiske hovedventilen holdes \xc3\xa5pen av et hydraulisk trykk. Den st\xc3\xb8ttes opp av den manuelle hovedventilen og er den f\xc3\xb8rste avstengningsventilen i br\xc3\xb8nnhodet. Strupeventilen er konstruert til \xc3\xa5 t\xc3\xa5le et betydelig trykkfall og brukes til \xc3\xa5 regulere str\xc3\xb8m og trykk av olje og gass. Strupeventilen regulerer str\xc3\xb8mmen i fra de enkelte br\xc3\xb8nnene slik at trykk og produksjonsrate er tiln\xc3\xa6rmet lik i alle br\xc3\xb8nner.'